De data aceasta, este vizată demolarea unei construcţii ilegale dintr-un bloc situat în cartierul Craioviţa Nouă.

Construcţia vizată de demolare este o extindere executată la blocul S2, fără documente legale. „Vila” din blocul S2 a fost ridicată în urmă cu aproape 10 ani de zile, însă niciuna dintre fostele administraţii nu a luat vreo măsură pentru intrarea în legalitate a proprietarului. Construcţia a fost executată în afara nivelului pe care este ridicat blocul: proprietarul şi-a făcut o curte exterioară pe care a împrejmuit-o cu gard. În interior a ridicat, la parter şi etajul 1, câte o bucătărie la fiecare nivel, de care se folosesc membrii familiei sale. „Construcţia nu are niciun document care să ateste legalitatea sa. Mâine vom interveni cu măsurile necesare pentru demolare”, a anunţat directorul RAADPFL Craiova, Radu Preda.

Află mai multe despre acţiunea de demolare în numărul de joi al Ziarului Micapi.